**Goodyear esittelee kesäkauden rengasvalikoiman**

**Goodyearin kesärenkaat sopivat niin pieniin kaupunkiautoihin kuin katumaastureihin ja nelivetoihin**

Goodyear esittelee ennen kesäkautta laajan valikoiman kesärenkaita. Valikoimaan kuuluvat EfficientGrip Compact, joka on kehitetty pienille autoille, testivoittaja EfficientGrip Performance ja uusi ultra-high performance -luokan rengas Eagle F1 Asymmetric 3. EfficientGrip SUV- ja Eagle F1 Asymmetric SUV -renkaat ovat saatavilla katumaastureille ja nelivedoille.

**EfficientGrip Compact – huipputekniikkaa pienille autoille ja C/B-luokitus EU-rengasmerkinnässä**
Vakiorengas EfficientGrip Compactin pintakuvio vähentää veden määrää renkaan edessä, mikä minimoi vesiliirron vaaran. Suuret olkapalat parantavat sivuttaispitoa, mikä parantaa kaarreajo-ominaisuuksia. Rengas on viisi prosenttia edeltäjäänsä kevyempi, mikä pienentää vierintävastusta. EfficientGrip Compact on saatavilla 26 kokona 13–15 tuuman vannekoolla, ja se on suunniteltu erityisesti pienille kaupunkiautoille. Suurimmassa osassa kokoja EU-merkintäluokitus on B märkäpidosta ja C vierintävastuksesta.

**EfficientGrip Performance – moninkertainen testivoittaja, jonka suorituskyky on huippuluokkaa**
EfficientGrip Performance on high performance -luokan rengas, joka tarjoaa hyvän ajomukavuuden ja alhaisen polttoaineen kulutuksen. Goodyear esitteli kahdeksan uutta AA-luokituksen saanutta kokoa viime vuoden Geneven kansainvälisessä autonäyttelyssä, mikä teki Goodyearista rengasvalmistajan, jolla on eniten AA-luokituksen saaneita rengaskokoja myynnissä. Uudet AA-koot täydentävät olemassa olevaa BA-valikoimaa, johon kuuluu 42 EfficientGrip Performance -kokoa, jotka ovat jo saatavilla markkinoilla. Renkaalla on Euroopassa, Lähi-Idässä ja Afrikassa suurin osa B/A-luokituksista EU:n rengasmerkintäjärjestelmän mukaan.

Innovatiivinen kolmiulotteinen pintapalakuvio suurentaa renkaan kosketuspintaa tiehen jarrutuksissa ActiveGrip-teknologian ansiosta. Kaksi eri kumikomposiittia tuottaa optimaalisen tasapainon märkäpidon ja vierintävastuksen välillä. EfficientGrip Performance on voittanut useita testejä lanseerauksen jälkeen. Viimeisin voitto tuli viime vuonna, kun EfficientGrip Performance voitti Aftonbladet Bil-, Teknikens Värld- ja ADAC-lehtien testin[[1]](#endnote-1).

EfficientGrip Performance on alkuperäisvarusteena BMW X1, BMW 2-series Active Tourer, Mercedes Benz C-class, VW Golf, Mini Cooper. EfficientGrip Performance on saatavilla 71 kokona 14–18 tuuman vannekoolla.

**Eagle F1 Asymmetric 3 – useita testejä voittanu uusi ultra-high performance -rengas**
Goodyear esittelee uuden kesärenkaan Eagle F1 Asymmetric 3: ultra-high performance -renkaan, joka lyhentää jarrutusmatkaa kuivilla ja märillä teillä, mikä auttaa kuljettajia pitämään auton hallinnassa ja nauttimaan matkasta. Eagle-tuoteperheen testivoittojen ja OE-menestyksen myötä tämä on Goodyearin premium-tason tuote, joka tarjoaa erinomaiset jarrutusominaisuudet, herkän käsittelyn ja hallittavuuden sekä kuivissa että märissä olosuhteissa.

Goodyearin tilaama riippumaton TÜV Süd Benchmarkin testi vahvisti renkaan tärkeimmät vahvuudet. Tulokset osoittavat, että Goodyear Eagle F1 Asymmetric 3:n jarrutusmatka märillä teillä on 2,6 metriä lyhyempi (9 % parempi suorituskyky) kuin kolmella tärkeimmällä kilpailijalla keskimäärin. Kuivilla teillä jarrutusmatka on 1,3 metriä lyhyempi (4 % parempi suorituskyky), ja Goodyear Eagle F1 Asymmetric 3:n märkäkäsittely on 4 % parempi kuin kolmella tärkeimmällä kilpailijalla keskimäärin. Tulokset osoittavat myös 10,9 % paremman vierintävastuksen kolmen tärkeimmän kilpailijan keskiarvoon verrattuna[[2]](#endnote-2).

Eagle F1 Asymmetric 3 on alkuperäisvarusteena Jaguar XF mallissa ja Mercedes Benzin E-luokan autoissa.

Uusi Goodyear Eagle F1 Asymmetric 3 on saatavilla 41 kokona 17–20 tuuman vannekoolla joulukuusta 2015 alkaen. Mallistoa täydennetään suurimmalla osalla kokoja maaliskuuhun 2016 mennessä.

**EfficientGrip SUV – päivitetty ympäristötietoinen rengas, joka ei tingi turvallisuudesta eikä suorituskyvystä**

EfficientGrip SUV on erityisesti katumaastureihin ja nelivetoisiin autoihin suunniteltu rengas. Tässä renkaassa käytettävä Fuel Saving -teknologia vähentää polttoaineenkulutusta ja CO2-päästöjä. EfficientGrip SUV sopii laajaan valikoimaan katumaastureita ja nelivetoja suurimmista malleista vakiokokoisiin ja pieniin katumaastureihin. EfficentGrip SUV on kehitetty vastaamaan sellaisten tuotteiden kysynnän kasvuun markkinoilla, joiden ympäristövaikutukset ovat vähäisemmät suorituskyvystä ja turvallisuudesta tinkimättä. Rengas tarjoaa 10 prosenttia alhaisemman vierintävastuksen ja 6 prosenttia lyhyemmän jarrutusmatkan märissä kilpailijoihinsa verrattuna. EfficientGrip SUV voitti viime vuonna myös German Auto Bild Allrad- ja Auto Zeitung -lehtien testin.

EfficientGrip SUV on alkuperäisvaruste Range Rover Evoque, Audi Q3, Honda CR-V, Nissan Qashqai, Jeep Renegade. EfficientGrip SUV on saatavilla 23 kokona 16–19 tuuman vannekoolla.

**Eagle F1 Asymmetric SUV – äärimmäistä suorituskykyä katumaastureille ja nelivedoille**
Eagle F1 Asymmetric SUV on ultra-high performance -luokan rengas, jonka tavoite on vähentää melua ja tarjota mukavampi ajokokemus. Active Corner Grip -teknologia ja edistyksellinen kumikomposiitti maksimoi pidon ja vakauden. Epäsymmetrinen kuvio ohjaa veden pois ja estää vesiliirtoa. Pintakuvio optimoi kosketuksen tiehen ja parantaa käsittelyä märillä teillä. Eagle F1 Asymmetric SUV on alkuperäisvaruste Range Rover, Range Rover Sport, Audi Q7, BMW X5, VW Touareg. Eagle F1 Asymmetric SUV on saatavilla 14 kokona 17–21 tuuman vannekoolla.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tietoja Goodyearista
Goodyear on yksi maailman suurimmista rengasvalmistajista. Sillä on noin 66 000 työntekijää ja se valmistaa tuotteita 49 tuotantolaitoksessa 22 maassa ympäri maailmaa. Sen kahdessa innovaatiokeskuksessa Akronissa Ohion osavaltiossa Yhdysvalloissa ja Colmar-Bergissä Luxemburgissa pyritään kehittämään huippuluokan tuotteita ja palveluita, jotka määrittävät alan teknologia- ja suorituskykystandardeja. Lisätietoja Goodyearista ja sen tuotteista on osoitteessa [www.goodyear.com/corporate](http://www.goodyear.com/corporate).

1. [↑](#endnote-ref-1)
2. [↑](#endnote-ref-2)